62017TO0524_INF
A Törvényszék végzése (nyolcadik tanács), 2025. január 22. –Folch Torrela és társai kontra ESZT
(T‑524/17. sz. ügy)
„Megsemmisítés iránti kereset – Gazdaság‑ és monetáris politika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – A Banco Popular Español szanálási programja – Keresettel nem megtámadható jogi aktus – Nyilvánvaló elfogadhatatlanság”
1.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Az Egységes Szanálási Testület (ESZT) szanálási programot elfogadó határozata – Hatálybalépés – Kötelező joghatások kiváltásának hiánya – Kizártság
(EUMSZ 263. cikk; 806/2014 európai parlamenti és tanácsi rendelet, 18. cikk, (1)–(8) bekezdés, és 30. cikk, (1) és (2) bekezdés)
(lásd: 13., 14. pont)
2.
Eljárás – Keresetlevél – Alaki követelmények – A jogvita tárgyának megjelölése – A megtámadott jogi aktusokhoz kapcsolódó későbbi jogi aktusok megsemmisítése iránti kérelem – A felperes e jogi aktusokról való tudomásának hiánya – Ilyen azonosítás hiánya – Elfogadhatatlanság
(A Törvényszék eljárási szabályzata, 76. cikk, d) pont)
(lásd: 16. pont)
Rendelkező rész
1)
A Törvényszék a keresetet mint nyilvánvalóan elfogadhatatlant elutasítja.
2)
A Spanyol Királyság, az Európai Bizottság, a Banco Santander, SA és a Banco Popular Español, SA beavatkozási kérelmeiről nem szükséges határozni.
3)
A Törvényszék Ángel Folch Torrelát és a mellékletben megnevezett további felpereseket kötelezi a saját költségeik, valamint az Egységes Szanálási Testület (ESZT) részéről felmerült költségek viselésére.
4)
A Spanyol Királyság és a Bizottság maga viseli a beavatkozási kérelmekkel kapcsolatos saját költségeit.
5)
A Banco Santander maga viseli saját költségeit, valamint a beavatkozási kérelmekkel kapcsolatban a Banco Popular Español részéről felmerült költségeket.